b'\n_START_ARTICLE_\nDavid Heinemeier Hansson\n_START_SECTION_\nKarriere som racerk\xc3\xb8rer\n_START_PARAGRAPH_\nHansson fik f\xc3\xb8rst k\xc3\xb8rekort som 25-\xc3\xa5rig og havde blot k\xc3\xb8rt p\xc3\xa5 professionelt niveau i tre \xc3\xa5r f\xc3\xb8r han i 2012 stillede op til racerl\xc3\xb8bet i Le Mans._NEWLINE_Han havde begyndt med racerk\xc3\xb8rsel i 2007 i Formula Mazda klassen._NEWLINE_I 2009 skiftede han til Porsches Cayman Interseries og deltog i denne klasse i 7-8 l\xc3\xb8b med flere f\xc3\xb8rstepladser som resultat._NEWLINE_Han fortsatte i IMSA-klassen._NEWLINE_Le Mans 2012-holdet med Hansson l\xc3\xa5 p\xc3\xa5 f\xc3\xb8rstepladsen, men efter tre punkteringer endte de p\xc3\xa5 syvendepladsen i LMP2-klassen._NEWLINE_Tidligere dette \xc3\xa5r havde han opn\xc3\xa5et en andenplads i et gadel\xc3\xb8b i Long Beach._NEWLINE_Efter hans bedrifter i 2012 modtog han prisen som "Rookie of the Year" fra SPEED.com._NEWLINE_I 2013 deltog Hansson igen i Le Mans\' LMP2-klasse i en Morgan-Nissan racer sammen med Alex Brundle og Olivier Pla. Bilen fik en andenplads indenfor klassen_NEWLINE_efter at have vundet klassens pole position._NEWLINE_Hansson fik i 2010 lavet en specialversion af Pagani Zonda._NEWLINE_Modellen har initialerne "HH" efter Hansson, og har en 12-cylindret motor p\xc3\xa5 7,3 liter, der kan yde 678 hk og 780 Nm._NEWLINE_I 2013 modtog han en Koenigsegg Agera "HH" i samme farver som sin specialbyggede Zonda.'